葵涌廣場

葵涌廣場（英文：Kwai Chung Plaza）位於香港新界葵青區葵芳葵富路7–11號。佢喺1990年起好，由南豐集團起，陳進思畫圖，寶登建築起樓。呢度一半係住宅，一半係商場，就喺港鐵葵芳站隔籬，行條天橋就可以去到新都會廣場、葵涌運動場同葵芳邨。 商場 葵涌廣場基座係個四層高嘅商場，原設有超過600間商舖。南豐當年唔學其他發展商淨係租，佢索性全部賣晒俾街坊同小業主。開頭啲舖又大又貴，冇乜人行，到九十年代中，啲業主開始將大舖「劏」做細舖，好似「摩登世界」、「潮流廊」、「MRT」嗰啲咁，慢慢先旺返。 到而家，成個商場有成過千間細舖，業權又散，基本上都係小店撐住，唔係千篇一律嘅連鎖舖頭。價錢又親民，附近啲學生同後生仔女成日嚟掃街，所以人哋叫佢做「平民天堂」。 由於商舖流動性高同缺乏統一業權，商場管理亦曾被批評欠缺整體規劃；另外，亦曾有報道指部分商戶涉同誤導消費者嘅情況。 商場入面乜都有，例如有格仔舖、潮流衫、小食檔，連鎖嘅就有中銀香港、大家樂同吉野家等。地庫設有停車場，地下設有專線小巴站同的士站，上蓋係三座住宅大廈。 食肆 商場三樓為主要食肆集中地，由於價格相對低廉，成為區內常見嘅「掃街」地點，有賣雞翼、有酸辣粉、有手搖茶，仲有啲另類舖頭賣涼茶同養生嘢。 住宅 葵涌廣場設有三座住宅大廈，每層八個單位，標準單位建築面積約437至726平方呎，間隔包括兩房兩廳同三房兩廳，另設複式單位。屋苑於1990年3月入伙，共提供640個住宅單位。四樓平台設有兩個游泳池、平台花園同兒童遊樂場。 事件 冷氣系統故障 2019年7月，商場啲冷氣壞咗成個星期，場內氣溫高企，部分食肆因環境悶熱同食材變質而出現營運困難。管理公司之後安排臨時冷卻設備，並向保險公司申報相關損失。 男廁塗鴉案件 2021年，有個男人喺男廁寫「黑警死全家」，最後被判刑毀罪成，要坐半年監同賠清潔費。 睇埋 嘉湖新北江商場 匯景廣場 參考資料